Document ID: 31989R4063

ΚΑΝΟΝΙΣΜΟΣ (ΕΟΚ) αριθ. 4063/89 ΤΟΥ ΣΥΜΒΟΥΛΙΟΥ της 21ης Δεκεμβρίου 1989 για την εφαρμογή της απόφασης αριθ. 4/89 του Συμβουλίου Συνεργασίας ΕΟΚ-Γιουγκοσλαβίας, με την οποία τροποποιείται, λόγω της προσχώρησης της Ισπανίας και της Πορτογαλίας στις Ευρωπαϊκές Κοινότητες, το πρωτόκολλο αριθ. 3 σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113, τον κανονισμό (ΕΟΚ) αριθ. 4150/87 του Συμβουλίου της 21 Δεκεμβρίου 1987 για τον καθορισμό του καθεστώτος που εφαρμόζεται στις συναλλαγές της Ισπανίας και της Πορτογαλίας με τη Γιουγκοσλαβία και για την τροποποίηση των κανονισμών (ΕΟΚ) αριθ. 449/86 και (ΕΟΚ) αριθ. 2573/87 (1), και ιδίως το άρθρο 1 παράγραφος 2, την πρόταση της Επιτροπής, Εκτιμώντας: ότι η απόφαση 87/603/ΕΚΑΧ των αντιπροσώπων των κυβερνήσεων των κρατών μελών, που συνήλθαν στα πλαίσια του Συμβουλίου, και της Επιτροπής, της 21ης Σεκεμβρίου 1987 για τον καθορισμό του καθεστώτος που εφαρμόζεται στις συναλλαγές της Ισπανίας και της Πορτογαλίας με τη Γιουγκοσλαβία για τα προϊόντα που υπάγονται στη συνθήκη ΕΚΑΧ και για την τροποποίηση των αποφάσεων 86/69/ΕΚΑΧ και 87/456/ΕΚΑΧ (2), ορίζει, στο άρθρο 1 παράγραφος 2, ότι η απόφαση 87/456/ΕΚΑΧ εφαρμόζεται στις συναλλαγές με τη Γιουγκοσλαβία και ότι, κατά συνέπεια, οι τροποποιήσεις των κανόνων καταγωγής που ήταν απαραίτητες μετά την προσχώρηση της Ισπανίας και της Πορτογαλίας και που έγιναν από το Συμβούλιο Συνεργασίας, εφαρμόζονται στα προϊόντα που αφορά η εν λόγω απόφαση 7 ότι, κατ' εφαρμογή του άρθρου 25 του πρωτοκόλλου αριθ. 3 σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας (3), το Συμβούλιο Συνεργασίας ΕΟΚ-Γιουγκοσλαβίας θέσπισε την απόφαση αριθ. 4/89 που τροποποιεί το πρωτόκολλο αυτό, ώστε να ληφθεί υπόψη η προσχώρηση της Ισπανίας και της Πορτογαλίας στις Ευρωπαϊκές Κοινότητες 7 ότι πρέπει να εξασφαλισθεί η εφαρμογή της απόφασης αυτής στην Κοινότητα, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Εφαρμόζεται στην Κοινότητα η απόφαση αριθ. 4/89 του Συμβουλίου Συνεργασίας ΕΟΚ-Γιουγκοσλαβίας. Το κείμενο της απόφασης επισυνάπτεται στον παρόντα κανονισμό.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιανουαρίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 21 Δεκεμβρίου 1989.

Labels: 10
18
3
5